Καταγραφή-διερεύνηση των στάσεων και αντιλήψεων σχετικά με την κατανάλωση του αλκοόλ στον εφηβικό πληθυσμό του Νομού Τρικάλων
Creators: name: Μόρφου, Ελένη Απόστολου
Publisher: name: Aristotle University of Thessaloniki
Year: 2022
Subjects: Αλκοόλ
Εφηβεία
Alcohol
Adolescence

description: Κατά την περίοδο της εφηβείας το άτομο πειραματίζεται με νέες συμπεριφορές και πράγματα μεταξύ των οποίων και με τη κατανάλωση του αλκοόλ. Η δοκιμή και η χρήση του αλκοόλ φαίνεται ότι ξεκινά για την πλειοψηφία των Ευρωπαίων εφήβων, σε πολύ μικρή ηλικία, με τους εφήβους της χώρας μας να καταλαμβάνουν την τρίτη θέση και να εμφανίζουν υψηλά ποσοστά συχνής κατανάλωσης. Κρίνεται, λοιπόν, απαραίτητη λόγω των στοιχείων αυτών, η διερεύνηση της σχέσης που έχουν σήμερα οι έφηβοι με το αλκοόλ. Η παρούσα έρευνα πραγματοποιήθηκε σε εφήβους του Νομού Τρικάλων και έχει στόχο να εξετάσει: τις στάσεις και αντιλήψεις των εφήβων σχετικά με το αλκοόλ, τους παράγοντες και τις συνθήκες που επηρεάζουν την στάση του εφήβου και την εξέλιξη αυτής αναφορικά με το θέμα, καθώς και την ενημέρωση των εφήβων για την ασφαλή κατανάλωσή του. Στη παρούσα εργασία χρησιμοποιήθηκε ποιοτική μελέτη και ημιδομημένες συνεντεύξεις, είτε πρόσωπο με πρόσωπο, είτε μέσω skype, σε δώδεκα εφήβους ηλικίας 14-18 που διαμένουν στο Νομό Τρικάλων. Οι συμμετέχοντες κατέθεσαν τις απόψεις τους σχετικά με το αλκοόλ, περιέγραψαν τις προσωπικές τους εμπειρίες, ενώ εντόπισαν τους λόγους που οδηγούνται στην κατανάλωση του αλκοόλ. Το σχέδιο της συνέντευξης έγινε µε βάση τη σχετική βιβλιογραφία, προκειμένου να συλλεχθούν όλες οι απαραίτητες πληροφορίες για τη διεξαγωγή αντικειμενικών συμπερασμάτων. Με βάση τις αρχές της Θεμελιωμένης Θεωρίας (Grounded Theory), οι απαντήσεις των εφήβων αναλυθήκαν και κατηγοριοποιήθηκαν σε βασικούς άξονες και θεματικές κατηγορίες. Τα ευρήματα επαλήθευσαν τους επιδημιολογικούς ισχυρισμούς ότι οι έφηβοι ξεκινούν την δοκιμή/χρήση σε ιδιαίτερα μικρές ηλικίες. Σε γενικές γραμμές, οι συμμετέχοντες παρουσιάζουν φυσιολογικά επίπεδα κατανάλωσης αλκοολούχων ποτών. Η συχνότερη αιτία της κατανάλωσης του αλκοόλ, για τους εφήβους, διαπιστώνεται πως είναι η διασκέδαση με φίλους και όχι τόσο η ανάγκη τους να ανακουφιστούν από το άγχος και την πίεση. Επιπλέον, εντοπίζεται η παρουσίαση θετικών επιδράσεων που έχει η επικοινωνία, η γονεϊκή υποστήριξη, αλλά και η γονεϊκή εποπτεία, στην διαμόρφωση υγειών στάσεων και συμπεριφορών των εφήβων απέναντι στο αλκοόλ. Ελλιπής εμφανίζεται η ενημέρωση των εφήβων γύρω από το αλκοόλ, από τη πλευρά του σχολείου, αλλά και της κοινωνίας. Τέλος, τα ερευνητικά δεδομένα που προέκυψαν συνάδουν σε μεγάλο βαθμό με παλαιότερες έρευνες.
description: During adolescence the person experiments with new behaviors and things including the consumption of alcohol. Alcohol testing and use seems to start for the majority of European adolescents, at a very young age, with the teenagers of our country to occupy the third place and show high rates of frequent consumption. It is therefore judged need by reason of these elements, to investigate the relationship that teens have with alcohol today. The present research was conducted in adolescents of the Prefecture of Trikala and aims to examine: the adolescents’ attitudes and perceptions on alcohol, the factors and conditions that influence adolescents' attitudes and development in relation to the subject as well as updating adolescents for the safe consumption of alcohol. In the present dissertation, a qualitative study and semi-structured interviews were used to twelve adolescents aged 14-18 living in the Prefecture of Trikala either face to face or via skype. The participants shared their views on alcohol, described their personal experiences, while identifying the reasons leading them to alcohol consumption. The interview plan was conducted on the basis of the annotated bibliography, in order for all the necessary information to be gathered for the conduct of objective conclusions. Based on the principles of the Grounded Theory, adolescents' answers were analyzed and categorized into main axes and thematic categories. The findings ascertained the epidemiological claims that teens start testing / using alcohol at a very young age. In broad outline, participants present normal levels of consumption of alcoholic beverages. The most common cause of consumption of alcohol, for teens, is found to be having fun with friends and not so much their need to relieve stress and the pressure. Additionally, it is identified the presentation of positive effects that communication, parental support as well as parental supervision have upon shaping the healthy attitudes and behaviors of adolescents about alcohol. The briefing that teenagers get about alcohol seems to be incomplete, on the part of both school and society. Finally, the research data that arisen are largely consistent with older research.
description: Σε συνεργασία με: Πανεπιστήμιο Λευκωσίας (Κύπρος)